**Petek, 24.4.2020**

MATEMATIKA

Naloge v delovnem zvezku na strani 70, 71 in 72 so le vaja, ki jo že zelo dobro obvladaš ☺

SPOZNAVANJA OKOLJA in GLASBA

V naslednjem tednu bomo praznovali 2 praznika:

- 27. 4. dan upora proti okupatorju,

- 1. 5. praznik dela.

*Zakaj praznujemo, si oglej na you tubu: poišči infodrom – dan upora proti okupatorju,*

*Infodrom – prvi maj.*

Na večer pred 1.majem zakurimo kresove. Tudi pomen teh kresov si lahko pogledaš na infodromu.

1.maja zjutraj nas tudi na Vrhniki prebudi budnica vrhniške godbe: <https://www.youtube.com/watch?v=5nP8IPIvA28>

Se spomniš, kaj smo se že pogovarjali o koračnicah? V slovarju slovenskega knjižnega jezika piše takole:

**koráčnica**-e ž (ȃ) *skladba v ritmu korakanja:*godba je igrala koračnico; vesela, žalostna koračnica / pogrebna, svatbena, žalna koračnica

Različne vrste koračnic poišči na you tubu in zraven pogumno zakorakaj.

ŠPORT

Zagotovo ti je v letošnjem šolskem letu, pa tudi že prej, v spominu ostala kakšna športna dejavnost, ki ti je bila zelo všeč. Danes se pri športu posveti neki športni dejavnosti, ki ti je ljuba. Če se da, jo izvedi na prostem, na svežem zraku, lahko greš s starši tudi na večerni sprehod z lučkami ali baklo (če jo imate doma).